Lisa 1

Hindamiskriteeriumid

Parima hinna ja kvaliteedi suhte väljaselgitamiseks kasutatakse väärtuspunktide andmise meetodit.

Hindamiskriteeriumid ja nende osakaalud on järgmised:

1. **Hindamiskriteerium 1**. Eksperdi teenuse 1 tunni maksumus (eurodes, ilma KM-ta) (**15 punkti**).
2. **Hindamiskriteerium 2.** Õpidisaini ja -produktsiooni koordineerimise teenuse 1 tunni maksumus (eurodes, ilma KM-ta) (**15 punkti**).
3. **Hindamiskriteerium 3.** 10-minutilise õppevideo tootmise hind (eurodes, ilma KM-ta) (**15 punkti**).
4. **Hindamiskriteerium 4.** 10-minutilise õppevideo järeltöötluse hind (eurodes, ilma KM-ta) (**10 punkti**).
5. **Hindamiskriteerium 5.** 30-minutilise heliklipi tootmise hind (eurodes, ilma KM-ta) (**5 punkti**).

Hindamiskriteeriumite 1-5 madalaima maksumusega pakkumus saab maksimaalsed punktid. Järgmiste pakkumuste hindamispunktid arvutatakse valemiga:

„madalaim väärtus" / "pakkumuse väärtus" \* "osakaal.

Kõige madalama maksumusega pakkumusele omistatakse vastava hindamiskriteeriumi maksimaalne arv väärtuspunkte. Teistele pakkumustele omistatakse proportsionaalselt vähem punkte, st madalaim maksumus jagatakse hinnatava maksumusega ning korrutatakse kriteeriumile omistatud maksimaalse väärtuspunktide arvuga. Tulemus ümardatakse täpsusega üks koht pärast koma.

1. **Hindamiskriteerium 6**. Eksperdi varasem kogemus taastava õiguse praktikate koolitajana (**20 punkti**).
   1. Kui ekspert on läbi viinud 3 koolitust viimase kahe aasta jooksul, saab pakkumus **0 punkti.**
   2. Kui ekspert on läbi viinud 4-5 (k.a) koolitust viimase kahe aasta jooksul, saab pakkumus **10 punkti.**
   3. Kui ekspert on läbi viinud rohkem kui 6 koolitust viimase kahe aasta jooksul, saab pakkumus **20 punkti**.
2. **Hindamiskriteerium 7.** Pakkuja õpidisaineritest meeskonnaliikme(te) poolt loodud e-kursuste arv – (**20 punkti**). E-kursusena arvestatakse käesoleva hanke lisas 2. (tehniline kirjeldus) punktis 1 toodud kriteeriumitele vastavat e-kursust. Pakkuja, kelle õpidisaineritest meeskonnaliikmetel on:
   1. 10 või enama varasemalt loodud sarnaste e-kursuste arv saab maksimumpunktid (**20 punkti**);
   2. 5-9 varasemalt loodud sarnaste e-kursuste arv saab **15 punkti**;
   3. 3-4 varasemalt loodud sarnaste e-kursuste arv saab **10 punkti**;
   4. 2 varasemalt loodud sarnaste e-kursuste arv saab **5 punkti**;
   5. 1 varasemalt loodud sarnaste e-kursuste arv saab **0 punkti**.

Kui laekunud pakkumused saavad võrdse arvu punkte, kuulutab hankija võitjaks pakkumuse, mis on saanud enam punkte hindamiskriteeriumis 6, järgmisena arvestatakse hindamiskriteeriumeid järgmises järjestuses: 2, 7, 1, 3, 4, 5.